tomron87/hebrew-wikipedia-sentences-corpus huggingface dataset:
האלבום מורכב מחמש עשרה רצועות, כולל שיתופי פעולה עם דואה ליפה, דואצ'י, דונלד גלובר, קאלי אוצ'יס ו-FKJ.
ארגוןרשימהמיקוםמקורבילבורד50 האלבומים הטובים ביותר של שנת 2025: עד כה–רולינג סטון100 האלבומים הטובים ביותר לשנת 202529האלבומים הטובים ביותר לשנת 2025: עד כה–
האלבום נכנס למקום השביעי במצעד בילבורד 200, עם 56,000 יחידות אלבום שקולות.
בכך, הפכה ג'ני להיות החברה השלישית בלהקת בלאקפינק שמגיעה לעשירייה הפותחת במצעד עם אלבום סולו בשנת 2025.
+ תאריכי יציאות לאור ופורמטים עבור Rubyאזורתאריך יציאהפורמט (ים)חברת תקליטיםהערותכלל העולם7 במרץ 2025הורדה דיגיטלית • הזרמת מוזיקה • קלטת שמע • תקליטורקולומביה • Odd Atelier
Rue des Cascades (רחוב מפלי המים) הוא אלבום האולפן השני של המלחין יאן טירסן.
Rude Awakening (התעוררות גסת-רוח) הוא האלבום האחרון של להקת הת'ראש מטאל מגאדת' לפני פירוקה ב-2002. הלהקה התאחדה ב-2004 כאשר רק דייב מאסטיין נשאר מההרכב הקודם.
האלבום תוכנן להיות מוקלט בהופעה בארגנטינה, אך לאור מאורעות 11 בספטמבר הלהקה החליטה להקליט את האלבום בארצות הברית.
האלבום דחה כמעט לגמרי את החומרים ה"יותר רכים" של מגאדת' (כמו האלבום Risk, אשר אף שיר מתוכו לא נכלל בהופעה), ונראה כאילו מגאדת' החליטו לחזור להתנהגותם המקורית, ל"ימי המטאל" של שנות ה-80 ותחילת שנות ה-90. השירים בהופעה זו נבחרו על ידי מעריצי הלהקה באתר האינטרנט של הלהקה.
השירים וה-DVD הוקלטו בשתי הופעות, אשר נערכו במשך שני לילות רצופים בנובמבר 2001. ההופעה הראשונה הוקלטה בטוסון, אריזונה, ובלילה לאחר מכן מגאדת' הופיעו בהופעה כמעט זהה (כדי להבטיח שהווידאו והאודיו של ההופעה יצא חלק, וכדי שיהיו יותר אפשרויות עריכה).
ההופעה השנייה נערכה בפיניקס, אריזונה.
כל השירים נכתבו על ידי דייב מאסטיין, אלא אם צוין אחרת.
"In My Darkest Hour" (מאסטיין, דייוויד אלפסון) – 5:28
"Reckoning Day" (מאסטיין, מרטי פרידמן, אלפסון) – 4:24
"Hook in Mouth" (מאסטיין, אלפסון) – 4:40
"Almost Honest" (מאסטיין, פרידמן) – 3:57
"Ashes in Your Mouth" (מאסטיין, פרידמן, אלפסון, ניק מנזה) – 6:04
דייוויד אלפסון: גיטרה בס, קולות רקע
אל פיטרלי : גיטרה ראשית, קולות רקע
Rude Boy (בעברית: ילד חצוף) הוא שיר של הזמרת הברבדית ריהאנה.
השיר יצא ב-19 בפברואר 2010 כסינגל השלישי מאלבום האולפן הרביעי של ריהאנה, Rated R.
השיר נכתב על ידי ריהאנה עצמה, אסתר דין, מקבה רידיק, ורוב סוייר והופק על ידי סוייר עצמו וסטארגייט.
השיר הוא שיר מסוג דאנס-טמפו ו-R&B המשלב אלמנטים של רגאיי.
השיר קיבל ביקורות מעורבות: חלק ממבקרי המוזיקה כינו אותו כ"גולת הכותרת" של האלבום אך חלק כינו את הביצוע שלו כ"מונוטוני" ו"קר כקרח".
השיר היה לסינגל המצליח ביותר באלבום והגיע לפסגת מצעדים רבים ביניהם מצעד הסינגלים האמריקאי בילבורד הוט 100 לאחר 4 שבועות בלבד וברך הפך לשיר השישי של ריהאנה לעשות זאת.
בנוסף הוא גם הגיע למקום הראשון באוסטרליה ולחמישייה הפותחת בגרמניה, הונגריה, אירלנד, ניו זילנד, נורווגיה, פולין, סלובקיה ובריטניה.
הקליפ לשיר בוים על ידי מלינה מטסוקאס.
את השיר ריהאנה ביצעה לראשונה בסופרבול במופע בחסות פפסי ומאוחר יותר גם בתוכניות של אלן דג'נרס ובתוכנית Alan Carr: Chatty Man.
השיר הופק על ידי רוב סוייר וסטארגייט ונכתב על ידי ריהאנה עצמה, אסתר דין, מקבה רידיק וסויר עצמו.
היא גם הסבירה את התפתחות השיר, ואמרה כי המילים הללו היו במקור ההקדמה, אבל מכיוון שהן היו קליטות, היא החליטה שהן יהיו הפזמון.
בריאיון לעיתון "Us Weekly", מבה רידיק, שעזר בהפקה הקולית של השיר, דיבר על ההשראה לשיר.
רידיק הסביר שאסתר דין עלתה עם הרעיון של השיר, ועבדה עם סטארגייט כדי לפתח אותו.
כששמע את זה, רידיק וריהאנה הביעו עניין בשיר אבל הם חשבו שיש צורך בשינויים מסוימים, ושלחו אותו רידיק להשלמת השיר.
דין שיבחה את יכולתה של ריהאנה לקחת סיכונים עם המוזיקה שלה, ואמרה: "אני חושבת שריהאנה סקסית ואומרת דברים שבחורות אחרות לא יאמרו, גם אם היא אומרת בואו נלך לנשק כמה בנות, שבאמת אכפת להן...
היא על הפנטזיה, זה מה שאנשים רוצים לעשות, אבל מפחדים לעשות."
השיר שהוא שיר אפ-טמפו דאנסהול אשר משלב אלמנטים של רגאיי.
השיר נכתב בסולם E מינור בקצב של 87 ביטים לדקה.
טווח קולה של ריהאנה בשיר משתרע מן התווים הנמוכים (E3) אל הגבוהים (D5) והוא עוקב אחר רצף האקורדים Em−Bm−C−Am−Bm.
אלקסיס פטרידיס מה-"The Guardian" אמר שהשיר והשיר Hard הם "רגעי השיא של האלבום" ואף שיבח את ביצועים הווקאלים של ריהאנה בשיר: "שניהם [שני השירים] מבליטים את סגנון קולה הטוב ביותר של ריהאנה המונוטוני והקר כקרח".
מייקל מנחם מ"בילבורד" העיר על התוכן הלירי של השיר, וכתב: "עם 'Rude Boy', ריהאנה מספקת את המילים הפרובוקטיביות ביותר שלה ואולי את הצליל האותנטי ביותר עד כה".
מנחם כתב גם על הרכב השיר: "תופי פלדה הם נוכחות מבורכת בהפקה, מה שמניע בראשה לסקא ולדאנסהול, והמופע של ריהאנה מעולם לא היה משכנע כמו בשיר הזה".
השיר יצא כסינגל השלישי הרשמי מהאלבום מתוך אלבומה הרביעי של ריהאנה Rated R.
הוא נשלח לתחנות הרדיו האורבניות בארצות הברית ב-9 בפברואר 2010 והועלה להורדה דיגיטלית ב-19 בפברואר 2010.
השיר הגיע בבכורה למקום ה-64 בארצות הברית ולאחר חודש הגיע למקום הראשון במצעד האמריקאי ובכך הפכה לאמנית הנשית החמישית עם הכי הרבה שירים שהגיעו למקום הראשון במצעד בהיסטוריה לצד פאולה עבדול ודיאנה רוס, כאשר הן עשו זאת עם 6 שירים.
השיר נשאר במקום הראשון במשך 5 שבועות.
בנוסף השיר גם הגיע למקום הראשון במצעד של הרדיו הקצבי, במצעד שירי הפופ ובמצעד שירי הדאנס.
נכון ליוני 2015 השיר הגיע למעמד פלטינה משולשת בארצות הברית עם מכירות של 3,040,000 עותקים.
גם באוסטרליה השיר זכה להצלחה כאשר הגיע למקום בבכורה למקום ה-45 ולאחר זמן קצר הגיע למקום הראשון שם שהה במשך שבועיים.
השיר נשאר במצעד האוסטרלי במשך 19 שבועות והגיע למעמד פלטינה כפולה במדינה.
גם בניו זילנד השיר זכה להצלחה כאשר הגיע בבכורה למקום ה-25 ולאחר 5 שבועות הגיע למקום ה-3.
בבריטניה השיר שמר על אותו קו הצלחה גם כן כאשר הגיע למקום השני במצעד הבריטי ואילו במצעד שירי ה-R&B הבריטי השיר הגיע למקום הראשון.
חודשיים לאחר שחרורו השיר הגיע למעמד זהב עם מכירות של 400 אלף עותקים.
גם ביתר אירופה השיר זכה להצלחה רבה כאשר הגיע למקום השלישי בדנמרק, נורווגיה ובלגיה.
באוסטריה, פינלנד וצרפת השיר הגיע למקומות ה-6,7 ו-8 בהתאמה.
בשוודיה השיר הגיע למקום ה-11 ואילו ברומניה למקום הראשון במשך 5 שבועות והפך לשיר השלישי שלה ששהה שם הכי הרבה שבועות במקום הראשון.
נכון להיום מכירות השיר עומדות על 5.2 מיליון עותקים נקיים מה שהופך אותו לאחד מהשירים הנמכרים ביותר בכל הזמנים במכירות נקיות.
כדי לקדם את השיר ריהאנה הופיעה איתו במשחקי הסופרבול בארצות הברית בחסות פפסי במיאמי, ב-4 בפברואר 2010 ביחד עם שני שירים נוספים.
יומיים קודם לכן היא גם הופיעה עם השיר ב-"AOL Music Sessions" לצד שירים נוספים במופע אשר היה זמין לצפייה באתר הרשמי של התוכנית.
כמעט שבועיים לאחר מכן היא ביצעה שוב את השיר בתוכנית האירוח של אלן דג'נרס.
לאחר סדרת ההופעות בארצות הברית עברה לקדם את השיר גם בבריטניה בתוכנית של אלן קאר ב-24 בפברואר 2010. למחרת היא הופיעה עם השיר גם ב- ב-GMTV שם גם התראיינה.
ב-4 במרץ 2010 ביצעה את השיר גם בטקס פרסי ה-ECHO בברלין.
ב-27 במרץ 2010 היא חזרה להופיע עם השיר בארצות הברית כאשר הופיעה איתו בטקס פרסי ניקלודיאון ביחד עם שני שירים נוספים.
ב-23 במאי 2010 הופיעה ריהאנה בפסטיבל Radio 1's Big Weekend שם ביצעה את השיר כחלק מרשימת השירים של המופע.
שנתיים לאחר מכן הופיעה שוב בפסטיבל וביצעה שוב את השיר כחלק מרשימת השירים של המופע.
בנוסף גם הקפידה לבצע אותו בכל סיבובי ההופעות שלה מאז שיצא.
הקליפ בוים על ידי מלינה מטסוקס שגם ביימה את הקליפ הקודם של ריהאנה לשיר "Hard".
הקליפ מסתמך על שימוש בטכניקת "המסך הירוק" והוא מכיל אזכורים לאמנים כמו אנדי וורהול, קית' הרינג, סולט אנ' פפה, M.I.A, וז'אן-מישל בסקיה.
בריאיון עם קארסון דאלי בתוכנית הרדיו שלו, "אמפ רדיו", ריהאנה תיארה את הקליפ "כשונה לחלוטין מכל וידאו אחר שהיא עשתה בעבר" וכינתה אותו "מוזר ומגניב".
היא הסבירה את האיכויות האומנויות, ואמרה: "הרבה מהקליפים שלי הם באמת כהים ועצבניים וקשים", "Rude Boy" משחק יותר בשורשים, השתמשנו בהרבה צבע, אבל גם התלבושות היו מאוד ג'מייקה- דאנסהול".
הקליפ הוצג לראשונה בערוץ ה-VEVO של הזמרת ב-10 בפברואר 2010.
הקליפ מציג את ריהאנה במספר רב של סצנות בהשראות צבעוניות, קאריביות ותוססות.
בסצנת הפתיחה ריהאנה ניגשת לערכת תופים ומנגת בה כאשר השיר מתחיל להתנגן.
בשאר הסצנות בקליפ ריהאנה מתעסקת ומנגנת במגוון רחב של כלים ואביזרים כמו פסלים של זברה ואריה ואופנוע.
בנוסף היא לובשת בקליפ מגוון רחב של תלבושות מיוחדות ובניהם חולצת זברה בצבע שחור לבן ובגד גוף בצבע זהב עם ניטים.
בנוסף ריהאנה מבצעת בקליפ מספר תנועות ריקוד שונות כמו הבוגל.
עם שחרור הקליפ הרבה מבקרים השוו את אותו לקליפ לשיר "Boyz" של הראפרית M.I.A אם כי הבמאית של הקליפ מלינה מטסוקס דחתה את הטענות על כך שהקליפ מועתק מהקליפ ל-"Boyz".
כמה מבקרים ציינו גם הבדלים לטובה בין הקליפים הקודמים מהאלבום שהיו בעלי אופי אגרסיבי יותר.
בקי ביין מ-"Idolator" גם הבחינה בדמיון בין הקליפ לקליפ של "Boyz": "אנחנו חופרים הרבה בנטיית הרגאיי אף על פי שבוב מארלי פגש את M.I.A בפיצוץ צבעוני שהופכת להיות קצת קשה לעיניים לאחר זמן מה".
בנוסף ביין ציינה כי הקליפ "צבעוני, תוסס, רועש ועוזב לחלוטין את תרחישי השבי המדכאים בעיקר ותמונות המלחמה של הקליפים הקודמים שלה".
ביל למב מ-"About.com" שיבח את השיר, וכינה אותו "השיר המעניין ביותר מ-Rated R", וכי היא מייצגת דמות נשית דומיננטית שהיא בדיוק מה שהיה נחוץ כדי לעבור את כריס בראון האומלל, פרק בקריירה שלה".
עם זאת, לאמב הוסיף כי "הרגשת הקרח הולכת ונחשקת, ריהאנה נשמעת כאילו היא נסוגה כמה צעדים לאחור כדי להרחיק את עצמה מכל השיר, יש מגניבות נעימה, אבל אנחנו אף פעם לא מקבלים את זה".
ניק לוין מ-Digital Spy כתב כי השיר "יכול להתפרש כסינתזה מנצחת של התחלות הפופ הקראבי שלה, את ההתנקשות חסרת המאמץ בעידן הנעורים הטובים, ואת הפרסונה המאיימת יותר שהיא חשפה באלבום, ומצד אחר, זו רק מנגינה טובה".
לוין כתב גם כי השיר הוא "הרגע הקליט ביותר באלבום".
אליב מאלון מ-"NME" כתב: "יש בשיר רק כותבת נשית אחת מלבד ריהאנה (אסתר דין) זה שיא גברי מדהים - בסאונד ובגישה".
מאלון גם כתב "שריהאנה מתעקשת שנבין איך היא רוצה גברים במיטתה".
ראיין דומבל מ-"Pitchfork Media" כתב ביקורת מעורבת על השיר: הוא כינה אותו כשיר "המטורף ביותר באלבום" אך כתב כי הוא "מתעלה על החמרים המסוכנים ביותר באלבום".
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. קרולין סולייואן ממגזין הגרדיאן דירגה את השיר במקום החמישי ברשימתה 5 הרצועות הטובות ביותר לשנת 2010.
2010 מיקוםאוסטרליה33אוסטריה60בלגיה (ולוניה)27קנדה38אירופה24צרפת55 גרמניה67איטליה49אירלנד20הולנד95שווייץ41הממלכה המאוחדת13ארצות הברית15ארצות הברית (שירי פופ)23ארצות הברית (שירי דאנס)26
מדינהתוארמכירותאוסטרליהפלטינה x4280,000בלגיהזהב15,000דנמרקזהב7,500ניו זילנדפלטינה15,000שווייץזהב15,000הממלכה המאוחדתפלטינה711,000ארצות הבריתפלטינה x33,040,000
"Rumour Has It" (בעברית: "השמועה אומרת") הוא שיר מאת הזמרת והפזמונאית הבריטית אדל לאלבום הסטודיו השני שלה, 21. השיר נכתב על ידי אדל ועל ידי ראיין טדר, שגם הפיק את השיר מוזיקלית.
אדל חשפה במסיבות עיתונאים כי השיר לא מכוון כלפי התקשורת אלא כלפי חבריה שמאמינים לשמועות המופצות עליה.
מבחינה מוזיקלית "Rumour Has It" מכיל אלמנטים של ג'אז, פופ ובלוז בליווי פסנתר ופעמות כבדות.
מבקרי המוזיקה שיבחו את קולה של אדל ואת השיר הקליט.
אף שלא הופץ כסינגל, דורג במקום ה-96 בבילבורד הוט 100 ודורג בצמרות מצעדים אמריקאיים אחרים.
בהולנד, להבדיל, הופץ השיר כסינגל הרביעי מהאלבום, בהמשך ל-"Someone like You", "Rolling in the Deep" ו-"Set Fire to the Rain".
השיר זכה לכמה גרסאות כיסוי ביניהן של שחקני הסדרה המוזיקלית המצליחה Glee אשר שרו אותו ושיר נוסף של אדל בשם "Someone like You" בפרק Mash Off.
אף על פי שיצא כסינגל במדינות בודדות בלבד, גרף השיר הצלחות מסחריות רבות, עם מכירות של יותר מ-400,000 עותקים בארצות הברית, ומכירות נוספות רבות באירופה.
השיר נכתב על ידי אדל וראיין טדר, שהפיק את השיר מוזיקלית.
כאשר הזוג דיברו על שיתוף הפעולה המוצלח אדל חשפה כי "קל לזהות משמיעה שיר של ראיין טדר, וזה משהו שאני אוהבת, אבל רציתי ליצור שיר שיפתיע את כולם בשיתוף הפעולה של שנינו, וכך יצרנו שיר בסגנון פופ-בלוזי בועט".
עוד סיפרה כי השיר לא נכתב בהשראת התקשורת אלא כיוון אל חבריה, שפעמים רבות הפיצו שמועות על כך שנפרדה מחברהּ: "אנשים עשויים לחשוב שהשיר הוא על בלוגים, מגזינים ועיתונים, אבל הוא לא.
הוא על החברים הקרובים שלי שמאמינים לדברים שהם שומעים עליי, וזה די משפיל".
היא סיפרה כי כתבה את השיר "Someone like You" מכיוון שנמאס לה להיות "כזאת כלבה" עם השירים "Rolling in the Deep" או "Rumor Has It".
מקוםתאריםמכירותאוסטרליה (ARIA)זהב35,000איטליה (FIMI)זהב25,000ארצות הברית (RIAA)פלטינה 2×2,000,000בריטניה (BPI)זהב400,000מקסיקו (AMPROFON)זהב30,000קנדה (Music Canada)פלטינה 3×240,000סיכוםבכל העולם5,387,790 מכירות + הזרמת מדיה בלבד
אזורתאריך יציאהפורמטמקורהממלכה המאוחדת5 בנובמבר 2011רדיו מיינסטרים
!Rule, Britannia (בתרגום חופשי: מִשְׁלִי, בריטניה!) הוא שיר פטריוטי בריטי על פי פואמה בעלת שם זהה שכתב ג'יימס תומסון ולחן של תומאס ארן משנת 1740.
השיר מתקשר בעיקר לכוחות הצי, אך נעשה בו שימוש גם עבור שאר זרועות הצבא הבריטי.
המשורר ג'יימס תומסון היה סקוטי שהעביר את רוב חייו הבוגרים באנגליה.
תומסון שאף לטפח זהות בריטית כוללת אשר תאחד את הזהויות הלאומיות השונות של כלל העמים המרכיבים את בריטניה: אנגלים, סקוטים, אירים וולשים.
את הרעיון המרכזי של השיר ולפיו "בריטים לעולם לא יהיו עבדים" נטל ככל הנראה מסיפורה ההיסטורי של סופוניסבה אשר העדיפה את המוות על העבדות.
השימוש הראשוני בשיר נעשה בשנת 1740 במחזה "אלפרד" העוסק בחייו של המלך אלפרד הגדול.
במחזה מועלית דמותו של המלך על נס בעיקר בעקבות ניצחונותיו ההיסטוריים של הצי הבריטי על הוויקינגים אך גם בהקשר התקופתי של כיבוש פורטובלו מידי הספרדים בידי כוחותיו של אדמירל וורנון בשנת 1739.
במשך השנים נחלש ההקשר המקורי של השיר והתפתחה לו זהות עצמאית משלו.
הוא הושמע לראשונה לציבור הרחב בשנת 1745 ומייד זכה לפופולריות עצומה.
הבריטים ראו בצירוף המילים "עריצים זרים" תזכורת היסטורית למלחמתם בצרפתים אשר היו נתונים עדיין לשלטון אבסולוטי, בעוד הבריטים זכו כבר ב-1689 למגילת זכויות האדם שלהם.
בתקופה שנכתב, בריטניה אמנם עדיין לא נחשבה לשליטת הימים וחוותה מאבקים קשים מול ההולנדים והספרדים על השליטה באוקיינוסים, אך השיר בהחלט סימן את הכיוון שבו הבריטים רואים את עצמם בעתיד.
בטהובן ערך וריאציות על לחן השיר ביצירה "חמש וריאציות לפסנתר על משלי בריטניה" (79 WoO), בפרק השני של הסונטה לפסנתר מספר 24 אופוס 78 ובסימפוניה "ניצחון ולינגטון".
ריכרד וגנר כתב בשנת 1836 אוברטורה לפסנתר בהשפעת הלחן.
יוהאן שטראוס האב ציטט בשנת 1838 את השיר במלואו (וגם את ההמנון הבריטי) ב"הומאז' למלכה ויקטוריה מבריטניה".
המלחין והאורגניסט הצרפתי אלכסנדר גילמן העשה שימוש בלחן ב"פנטזיות על מוזיקה אנגלית" לאורגן שכתב.
ארתור סאליבן שהיה המלחין הבריטי הבולט ביותר בתקופת המלכה ויקטוריה ציטט מתוך השיר מספר פעמים בעבודותיו השונות.
Rumors (בעברית: שמועות) הוא סינגל, שהוקלט על ידי הזמרת האמריקאית לינדזי לוהן, מתוך אלבום הבכורה Speak.
השיר יצא לאור ב-21 בספטמבר 2004, כסינגל ראשון מתוך האלבום על ידי חברת תקליטים יוניברסל וקזבלנקה רקורדס.
צילום הקליפ בוים על ידי ג'ק נאווה, שהפיק באותה העת את הקליפ ללהיט My Prerogative של בריטני ספירס ונראה לעיני הקהל בפעם הראשונה ב-14 באוקטובר 2004 בערוץ המוזיקה MTV.
בשנת 2005 הקליפ היה מועמד בטקס פרסי הווידאו-קליפים של MTV בקטגוריית "קליפ הפופ הטוב ביותר" אך לא זכה.
מצד מבקרי המוזיקה זכה הקליפ לביקורות מעורבות וברובן טובות.
מבחינת מצעדים זכה השיר להצלחה נאה, השיר נכנס למקום עשירי באוסטרליה ונשאר במצעד חמישה עשר שבועות וקיבל מעמד זהב (35,000 עותקים), בארצות הברית נכשל השיר ולא נכנס לבילבורד הוט 100 אך בכל זאת קיבל מעמד זהב (500,000 עותקים).
באוסטריה, גרמניה ושווייץ נכנס הסינגל לשלושים המובילים ובמדינות נוספות הגיע לדירוגים גבוהים מהמקום ה-30.
בישראל נכנס השיר למקום הראשון בגלגלצ.
Run This Town (בעברית: מנהל את העיר הזאת) הוא שיר של הראפר ג'יי זי בהשתתפות הזמרת ריהאנה והראפר קניה וסט.
השיר נכתב על ידי ג'יי זי, ריהאנה וקניה וסט עצמם, והופק על ידי וסט ווילסון.
ב-24 ביולי 2009 השיר יצא כסינגל השני מאלבום האולפן ה-11 של ג'יי זי, The Blueprint 3. השיר גם שימש כשיר נושא של משחק הווידאו Battlefield 4.
השיר זכה להצלחה והגיע למקום השני במצעד הבילבורד הוט 100 האמריקאי ומכר עד כה 3.2 מיליון עותקים בארצות הברית -5.5 מיליון עותקים בעולם, מה שמכניס אותו לרשימת הסינגלים הנמכרים ביותר.
בבריטניה, השיר הגיע למקום הראשון במצעד הסינגלים הבריטי ומכר עד כה 300,000 עותקים.
השיר היה מועמד בעיקר לפרסים "שיר הראפ הטוב ביותר" ו-"ביצוע הראפ/שירה הטוב ביותר" בטקס פרסי הגראמי 2010, ובסופו של דבר זכה בשניהם, מה שהביא לג'יי זי את פרס גראמי העשירי שלו, לקניה את ה-14 שלו, ולריהאנה את פרס גראמי השלישי שלה.
השיר גם זכה בפרס אמי בקטגוריית "הרכב מוזיקה מצטיינת/כיוון/מילים", בזמן הסופרבול.
Rugosa (קרויה גם Tetracoralla) הוא השם המדעי לסדרה של בעלי חיים ממשפחת האלמוגים שנכחדו והיו נפוצים מאוד באוקיינוסים החל מאמצע האורדוביק ועד שלהי הפרם.
כ-75% ממיני ה-Rugosa היו יחידאים והשאר היו מושבתיים.
כמה ממיני האלמוגים היחידאים (כדוגמת הסוגים Caninia, Lophophyllidium, Neozaphrentis, ו-Streptelasma) מכונים לעיתים קרובות באנגלית "אלמוגי הקרן" (horn corals) בשל התא הייחודי דמוי הקרן שקירותיו מקומטים (בלטינית rugose, מקור שם הסדרה), בעוד שהפוליפ של האלמוגים המושבתיים היה משושה.
גודלם של אלמוגים יחידאיים הגיע מכמה מילימטרים לרוחב ולאורך ועד לרוחב של כ-14 סנטימטרים ולאורך של קרוב למטר.
עם זאת, כמה מינים של אלמוגים מסדרה זו יכלו לייצר מושבות גדולות (לדוגמה Lithostrotion) שהגיעו לגודל של עד ארבעה מטרים.
לאלמוגים מסדרה זו יש שלד עשוי מקלציט שעובר התאבנות לעיתים קרובות.
כמו האלמוגים המודרניים (Scleractinia), חיו אלמוגי ה-Rugosa על קרקעית הים או במסגרת שונית.
אף שאין הוכחה ישירה, משערים כי לאלמוגים אלו מהפליאוזואיקון היו תאים צורבים על מנת ללכוד טרף.
טכנית הם היו טורפים, אבל הטרף שלכדו היה כה קטן שלעיתים קרובות מתייחסים אליהם כאל "מיקרו-טורפים" (microcarnivores).
כמו כן לא הוכח האם גם בגופם של אלמוגים אלו, כמו בגופם של אלמוגים מודרניים חיו אצות חד־תאיות הקרויות זואוקסנטלות (zooxanthellae), החיות חיי שיתוף (הדדיות, מוטואליזם) עם האלמוג.
בשלהי הדבון, במהלך גרמה עליית גובה פני הים להכחדה המונית של הסדרות Rugosa ו-tabulata, שבה נעלמו 90% מהמינים שחיו במינים רדודים ו-50% מאלו שחיו במים עמוקים.
הם לא התאוששו לאחר מכן.
בהכחדת פרם-טריאס נכחדו היתר, למעט כמה סוגים מתת-הסדרה Streptelasmatina.
קווי צמיחה של אלמוגים מופיעים לאורך גופו.
אלמוגי Rugosa הוסיפו שכבת צמיחה חדשה כל יום (קמט נוסף), בדומה לטבעות צמיחה בעצים.
בהשוואה של מספר טבעות הצמיחה בשלד של ה-Rugosa לעומת אלמוגים חיים ניתן אישוש להשערה שמהירות סיבוב כדור הארץ סביב צירו הייתה פעם מהירה יותר.
בדבון נמשכה היממה 22 שעות, ולכן היו במשך שנה 396 ימים.
לפוליפ (יחידת המבנה הבסיסית של האלמוג) של אלמוגי Rugosa יש הן מחיצות שלד אופקיות (tabulae) והן מחיצות שלד אנכיות (septa), כאשר האנכיות חזקות יותר מהאופקיות, ולעיתים מחיצות מעוגלות המקשרות בין המחיצות האופקיות והאנכיות (dissepiments).
הסימטריה של גוף האלמוג נבחנת על פי חתך רוחב.
באלמוגי Rugosa מתחלק הגוף בעזרת שש מחיצות שלד הראשוניות (prosepta), הכוללות את המחיצה הראשית (cardinal septum) והמחיצה הנגדית (counter septum) הנבנות ב-180 מעלות האחת לשנייה, מה שיוצר סימטריה בילטרלית בניגוד לסימטריה הרדיאלית של אלמוגים מודרניים.
אחר כך נוספים מחיצות משניות נוספות בצורה מורכבת בתוך ארבעה מרחבים מכאן הכינוי Tetracoralla ("אלמוגי הארבע") בניגוד לאלמוגים המודרניים המכונים Hexacoralla ("אלמוגי השש" או בעברית ששאים) שבהם החלוקה היא שוויונית לשישה מרחבים.
לתמיכה במחיצות השלד עובר לאורך מרכז הפוליפ מוט תומך (columella).
את סדרת ה-Rugosa ניתן לחלק על פי מבנה השלד שלהם לשלוש תת-סדרות
Streptelasmatina (אורדוביק – טריאס תחתון)
Rumours (בעברית: שמועות) הוא אלבומה ה-11 של להקת הרוק הבריטית-אמריקאית פליטווד מק.
האלבום הוקלט בשנת 1976 ויצא ב-4 בפברואר 1977. האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 31 שבועות.
כמו כן, הוא הגיע למקום הראשון במספר רב של מדינות, ביניהן בריטניה, אוסטרליה, קנדה, הולנד וניו זילנד.
"Rumours" הוא האלבום המצליח ביותר של הלהקה; האלבום זכה בפרס הגראמי לאלבום השנה לשנת 1978 ומכר יותר מ-45 מיליון עותקים ברחבי העולם, דבר שהופך אותו לאחד האלבומים הנמכרים ביותר בכל הזמנים.
האלבום "Fleetwood Mac", שיצא ב-1975 נחל הצלחה רבה, ואף הגיע למקום הראשון ב-1976. "Rhiannon", הלהיט הגדול של האלבום, הביא לחשיפה גדולה ללהקה ברדיו.
באותו הזמן, הרכב הלהקה כלל את הזמר והגיטריסט לינדזי בקינגהאם, המתופף מיק פליטווד, הזמרת והקלידנית קריסטין מק'ווי ובעלה הבסיסט ג'ון מק'ווי והזמרת סטיבי ניקס.
אחרי חצי שנה של מסע הופעות, הזוג מק'ווי התגרש, אחרי 8 שנות נישואין.
הזוג הפסיק לדבר אחד עם השנייה ודיבר אך ורק "דרך המוזיקה".
בקינגהאם וניקס, שהצטרפו ללהקה לפני האלבום "Fleetwood Mac", היו במערכת יחסים סוערת, שגרמה להם לריבים רבים.
מיק פליטווד, חווה אף הוא בעיות רבות אחרי שגילה שאשתו ג'ני, אמם של שני ילדיו, ניהלה רומן עם חברו הטוב.
חייהם הפרטיים של חברי הלהקה היו חשופים בתקשורת, שהובילו לשמועות לא נכונות.
נאמר שקריסטין מק'ווי התאשפזה בבית החולים עקב מחלה קשה, ובקינגהאם וניקס הוכרזו כהורים האמיתיים של בתו של מיק פליטווד, לוסי, לאחר שצולמו איתה.
התקשורת אף פרסמה על חזרתם של חברי הלהקה המקורית, פיטר גרין, דני קיוואן וג'רמי ספנסר למסע הופעות שציין 10 שנים להקמת הלהקה.
למרות הפרסומים הכוזבים, הלהקה לא שינתה את הרכב חבריה, אף על פי שלחברים לא היה זמן להתמודד עם הפרידות לפני הקלטת האלבום החדש.
פליטווד ציין שחברי הלהקה הקריבו מעצמם רגשית רק כדי להשתתף בעבודה המוזיקלית.
בתחילת 1976, הלהקה חשפה שירים חדשים בהופעה בפלורידה.
החברים המייסדים, פליטווד ומק'ווי בחרו לוותר על שירותו של המפיק המוזיקלי הקודם קית' אולסן, והם הקימו חברה ששמה "Seedy Management" (ניהול עלוב), שתנהל את ענייני הלהקה.
האלבום זכה להצלחה רבה והיה האלבום השני של הלהקה שהגיע למקום הראשון בארצות הברית.
האלבום נשאר בצמרת מצעד האלבום האמריקאי במשך 31 שבועות ברציפות, והגיע למקומות הראשונים באוסטרליה, קנדה, ניו זילנד.
עד 1980, האלבום מכר כ-13 מיליון עותקים ברחבי העולם, ועד 1987 הגיעה הכמות ל-20 מיליון.
כשהלהקה התאחדה למסע הופעות ב-1997, האלבום מכר כ-25 מיליון אלבומים ברחבי העולם.
הכמות גדלה עד 2004, אז האלבום כבר מכר 30 מיליון, ו-40 מיליון אלבומים שמכרו עד 2009. נכון ל-2014, "Rumours" היה במצעד האלבומים הבריטי כ-522 שבועות בטופ 75, והוא האלבום ה-14 הכי נמכר בכל הזמנים בבריטניה.
בארצות הברית, האלבום הוא האלבום השישי הנמכר ביותר.
פיתוח השיר היה מונע על ידי רצונה של ביונסה ליצור משהו חדש ושונה, תערובת של תרבויות ותקופות שונות יחדם עם קול חדש, ומסר פמיניסטי שייתן לנשים כוח.
שם השיר ומילותיו מתארות קידום של העצמה נשית בדרך אגרסיבית ובטוחה.
השיר קיבל ביקורות מעורבות ממבקרי המוזיקה, שמצד אחד החמיאו לביונסה על קולה האגרסיבי והתוקפני, ומצד שני שטענו שהם רוצים לראות את ביונסה תחת כיוונים ונושאים חדשים.
מבקרי המוזיקה השוואו את השיר לסינגלים אחרים של הזמרת כמו, "Independent Women" של הדסטיניז צ'יילד, ול-Single Ladies (Put a Ring on It).
מבקרי המוזיקה גם קבעו כי השיר נוקט בגישה ישירה ותקיפה כלפי העצמה נשית.
הסינגל הגיע למקום ה-29 המצעד הבילבורד הוט 100 של ארצות הברית, והגיע לטופ 10 באוסטרליה, בלגיה, יפן, הולנד, ניו זילנד, נורווגיה, סקוטלנד וקוריאה הדרומית.
כמו כן השיר הגיע לטופ 20 בבריטניה, צרפת, אירלנד, איטליה וקנדה.
זאת ועוד, השיר הגיע למקום ה-4 במצעד ההשמעות הישראלי על פי "מדיה פורסט".
לשיר צולם וידאו קליפ הנוהל על ידי פרנסיס לורנס, והוא צולם בקליפורניה במשך שלושה ימים.
הקליפ זכה לשבחים רבים ממבקרים שטענו שביונסה התחילה מהפכת ריקוד ופרגן על בחירתה של ביונסה בכוראוגרפיה כבדה.
השיר זכה בפרס לכוריאוגרפיה הטובה ביותר בטקס פרסי הווידאו של MTV לשנת 2011 והיה מועמד גם בקטגוריית "הקליפ הנשי הטוב ביותר".
הסינגל הגיע למעמד זהב בארצות הברית ולמעמד פלטינה כפולה באוסטרליה.
ביונסה קידמה את "(Run the World (Girls" עם הופעות רבות, ביניהן, בטקס פרסי בילבורד לשנת 2011 וב-X פקטור הצרפתי.
למרות שביצוע השיר בטקס הבילבורד התקבל היטב על ידי המבקרים, זה הצית מחלוקת סביב הייצור בשל דמיון חזותי לביצועים של כוכב הפופ האיטלקי Lorella Cuccarini.
בנוסף, השיר בוצע בתוכנית הטלוויזיה המוזיקלית "Glee" בעונה השלישית בפרק השלישי.
"Run Run" (בעברית: "רוץ רוץ"; מעוצב: "RUN RUN") הוא הסינגל השיווקי הראשון והיחיד של הזמרת-יוצרת הצרפתייה אינדילה מתוך אלבומה הראשון, Mini World.
הוא יצא לאור ב-23 באוגוסט 2014, כסינגל השיווקי הראשון מתוך האלבום.
את השיר כתבה אינדילה עם סקלפוביץ', שגם הפיק לה אותו.
רוב השיר הוא בשפה הצרפתית, אך בפזמונו ניתן למצוא שורות שבהן השתמשה אינדילה בשפה האנגלית.
לשיר לא יצא וידאו קליפ אך אינדילה פרסמה בערוץ היוטיוב שלה הופעה המכילה מספר נגנים וקולות רקע.
במילות השיר ניתן לראות את השורה: , ובשורה זו בעצם ניתן להבין את משמעות השיר, שהיא בעצם מדברת [אינדילה] על בן אדם שתמיד שואף קדימה, ולעולם לא רוצה לעצור, אלא תמיד לרוץ הלאה.
אמנם לסינגל לא הוציאה אינדילה קליפ או קליפ מילים, אך לבסוף הועלתה ליוטיוב הופעה שבה היא מופיעה עם השיר.
בהופעה ניתן לראותה כשמסביבה מספר נגנים עם כלים שונים כגון: גיטרה וסוגים שונים של כלי הקשה.
Ruf CTR3 (בגרמנית Ruf CTR3) היא מכונית-על, בתצורת מכונית ספורט, אשר מיוצרת על ידי יצרן הרכב הגרמני Ruf Automobile GmbH משנת 2007 ועד היום,
שלדות "Ruf Automobile GmbH" נלקחות ברישיון מיצרן רכבי הספורט הגרמני פורשה.
תמסורת ידנית - 6 מהירויות
Run Away with Me (בעברית: ברח איתי) הוא שיר של הזמרת הקנדית קארלי ריי ג'פסן.
השיר יצא לאור ב-17 ביולי 2015 כסינגל השני מתוך האלבום השלישי של ג'פסן, Emotion.
מגזין ספין התייחס אל שיר זה כשיר הפופ הטוב ביותר של 2015, מגזין פייפר בירך את השיר ואמר שהוא שלמות פופ כמו I Really Like You ומגזין רולינג סטון דירג את השיר במקום 49 ברשימת 50 השירים הכי טובים שלהם לשנת 2015. השיר נכתב על ידי נוני באו.
השיר זכה להצלחה נחמדה במצעדים ונכנס ל-100 הגדולים בהרבה מצעדים, ביניהם: המצעד הבריטי, הקנדי והאוסטרלי.
ב-1 במאי הופיעה ג'פסן עם השיר בבייג'ינג, סין.
ג'פסן הופיעה עם השיר גם בתוכנית The Tonight Show עם ג'ימי פאלון ב-19 באוגוסט 2015.
הקליפ יצא ב-17 ביולי 2015 ובוים על ידי דוד קלני לרקין.
הקליפ צולם בניו יורק, לונדון, פאריס, טורונטו, טוקיו ודבלין.
מדינהתאריך יציאהפורמטחברת תקליטיםמקורספרד22 ביוני 2015רדיו שירים עכשווייםיוניברסל מיוזיק גרופעולם17 ביולי 2015הורדה דיגיטליתארצות הברית21 ביולי 2015רדיו שירים עכשווייםסקול-בוי • אינטרסקופאיטליה11 בספטמבר 2015יוניברסל מיוזיק גרופ
Ruf SCR 2018 היא מכונית ספורט מתוצרת יצרנית הרכב הגרמנית Ruf Automobile (שם מלא: "Ruf Automobile GmbH") אשר מיוצרת משנת 2018.
דגם ה-"Ruf SCR 2018" הוצג לראשונה בתערוכת הרכב הבינלאומית של ז'נבה, במרץ 2018
דגם "Ruf SCR 2018" בנוי מיציקת סיבי פחמן בגוף הרכב
תמסורת ידנית בלבד - 6 מהירויות
בשנת 2019 מתכנן היצרן לבנות 15 יחידות מדגם "Ruf SCR 2018" המיועדות לייצוא לארצות הברית במחיר של 807,000 דולר ליחידה
Rumpler Tropfenwagen היא מכונית סלון שיוצרה על ידי המהנדס האוסטרי Edmund Rumpler שעמד בראש חברת "Rumpler", אשר יוצרה בין השנים 1921–1925 באוסטריה
1 דלת כניסה בכל צד
מערכת היגוי – במרכז הדשבורד (לוח מחוונים)
מנוע "W engine" (מנוע מרכזי)
Run With The Lions (בעברית: רוץ עם האריות) הוא שיר באנגלית שנכתב והולחן על ידי אשלי היקלין, אריק לומייר, פלה לוריאנו ובוצע על ידי יוריוס.
השיר ייצג את ליטא באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הליטאית, "Eurovizijos Atranka 2019".
Rule the World (בעברית: לשלוט בעולם) הוא סינגל שהוקלט על ידי הראפר האמריקאי 2 צ'יינז, ביחד עם הזמרת-יוצרת האמריקאית אריאנה גרנדה, מתוך האלבום, Rap or Go to the League.
השיר יצא לאור ב-19 במרץ 2019, על ידי חברת התקליטים דאף ג'אם, כסינגל השני מתוך האלבום.
השיר הגיע למקום ה-6 במצעד של מדיה פורסט TV, וה-94 במצעד הבילבורד הוט 100.
השיר נכתב על ידי 2 צ'יינז, קארדיאק, יאנג ברג, רוברט ווטסון, מור ריי השלישי ופזמונאים נוספים.
הווידאו קליפ המלא שיצא עבור השיר הועלה לערוץ היוטיוב של 2 צ'יינז בשידור חי ב-11 במרץ 2019. נכון למאי 2020, מונה הצפיות שלו עומד על למעלה מ-20 מיליון צפיות.
שנהטקסקטגוריהתוצאה2019פרס הווידאו-קליפים של MTVפרס הווידאו-קליפים של MTV לקליפ ההיפ הופ הטוב ביותר
מדינהתאריך יציאהפורמטחברת תקליטיםמקורעולם1 במרץ 2019הזרמת מוזיקה • הורדה דיגיטליתדאף ג'אםארצות הברית19 במרץ 2019רדיו קצבי
Run into the Light (בעברית: רוץ אל האור) הוא המיני-אלבום השני של הזמרת והפזמונאית האנגלייה אלי גולדינג.
המיני-אלבום יצא לאור ב-30 באוגוסט 2010, על ידי חברת התקליטים פולידור רקורדס.
Rules (בעברית: חוקים) הוא סינגל שהוקלט על ידי הראפרית האמריקאית דוג'ה קאט, מתוך אלבום האולפן השני שלה, Hot Pink.
השיר יצא לאור ב-24 באוקטובר 2019, על ידי חברות התקליטים קימוסבי רקורדס ותקליטי RCA, כסינגל השלישי מתוך האלבום.
השיר הגיע למקום ה-17 במצעד השירים של ניו זילנד.
השיר נכתב על ידי דוג'ה קאט, דוקטור לוק, לידיה אסרט, ת'רון תומאס, בן ביליונס וסאלאם ראמי והופק על ידי דוקטור לוק, דניאלה אלווארז, סאלאם ראמי ובן ביליונס.
במקור, יצא השיר כרצועה השלישית מתוך האלבום Hot Pink, אך בהמשך הוחלט להוציא אותו כסינגל השלישי מתוכו.
נכון למאי 2020, הצליח השיר לצבור בספוטיפיי למעלה מ-38 מיליון השמעות.
הווידאו קליפ הרשמי של השיר הועלה לערוץ היוטיוב של דוג'ה קאט ב-24 באוקטובר 2019. הקונספט של עוסק סביב מדבר, בו דוג'ה קאט מסתובבת לבד, תוך שהיא לובשת בגדי בוקרים בצבעים שונים וכובע בוקרים גם כן.
ישנם קטעים בהם ניתן לראותה בתוך רכב.
נכון למאי 2020, מונה הצפיות של הקליפ עומד על למעלה מ-35 מיליון צפיות.
אזורתאריך יציאהפורמטחברת תקליטיםמקורכלל העולם24 באוקטובר 2019הזרמת מוזיקה • הורדה דיגיטליתקימוסבי • RCA
Run Away (בעברית: לרוץ רחוק) הוא שיר שביצעו SunStroke Project ו-Olia Tira שייצג את מולדובה באירוויזיון 2010 כמו כן, השיר הפך לתופעת אינטרנט בשל היותו חלק ממם.
השיר נבחר לייצג את מולדובה באירוויזיון 2010 לאחר שניצח בתחרות הקדם אירוויזיון המולדובית O melodie pentru Europa (שיר לאירופה).
בחצי הגמר בוצע ראשון ועבר לגמר.
בגמר בוצע רביעי והגיע למקום 22.
סולו הסקסופון בשיר נחתך מהשיר, הופץ ביוטיוב והפך למם בשם "Epic Sax Guy".
"Run Up" הוא סינגל של הלהקה האלקטרונית האמריקאית מייג'ור לייזר, אשר הוקלט על ידי הראפר הקנדי PartyNextDoor והראפרית הטרינידדית ניקי מינאז', מתוך אלבום האוסף, Major Lazer Essentials.
השיר יצא לאור ב-26 בינואר 2017, כסינגל השני מתוך אלבום האוסף.
השיר הגיע למקום התשיעי במצעד שירי הדאנס/אלקטרוני.
השיר נכתב על ידי דיפלו, טור אריק הרמנסן, מייקל סטורלר אריקסן, PartyNextDoor, ניקי מינאז' וג'וניור בלנדר והופק על ידי מייג'ור לייזר, סטארגייט וג'וניור בלנדר.
איגוד תעשיית ההקלטות הצרפתי העניק לשיר את תואר הפלטינה, על מכירות של למעלה מ-133,333 עותקים במדינה.
הווידאו קליפ הרשמי של השיר הועלה לערוץ היוטיוב של מייג'ור לייזר ב-12 באפריל 2017, כמה חודשים לאחר צאתו של השיר כסינגל.
לאורכו של הקליפ, ניתן לראות אנשים רבים חוגגים במועדון, תוך שהם רוקדים לצלילי השיר ואת PartyNextDoor ומינאז' שרים את השיר.
נכון ליוני 2020, מונה הצפיות של הקליפ עומד על למעלה מ-75 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה50,000בריטניה (BPI)זהב400,000גרמניה (BVMI)זהב200,000דנמרק (IFPI Denmark)זהב45,000ניו זילנד (RMNZ)זהב15,000צרפת (SNEP)פלטינה133,333 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם26 בינואר 2017הורדה דיגיטליתמאד דיסנט • ביקוזאיטליהרדיו להיטים עכשווייםהאחים וורנר
"Rude" (בעברית: "גס") הוא סינגל הבכורה של להקת מג'יק!
הקנדית מתוך אלבום האולפן הראשון שלהם, Don't Kill the Magic.
השיר פורסם לראשונה ב-11 באוקטובר 2013 כסינגל שיווקי, ואז פורסם מחדש ב-24 בפברואר 2014 דרך סוני מיוזיק אנטרטיינמנט.
ברמיקס הרשמי לשיר משתתפים קיד ינק, טיי דולה סיין וטראוויס בארקר.
השיר זכה להצלחה מסחרית בינלאומית על רקע ביקורות מעורבות מצד המבקרים.
השיר הגיע בשיאו במקום השישי בקנדה הוט 100, והגיע לראש המצעדים בארצות הברית ובבריטניה, ולעשירייה הפותחת במצעדי מדינות רבות, בהן אוסטרליה, ניו זילנד, אירלנד, דנמרק, הולנד ושוודיה.
"Rude" היה השיר התשיעי הנמכר ביותר לשנת 2014, כאשר נמכרו 8.6 מיליון מעותקיו.
השיר זכה בפרס ג'ונו לסינגל השנה.
Rude נכתב על ידי נסרי, אדם מסינגר, מארק פליזר, בן ספיבק ואלכס טאנאס, והופק על ידי מסינגר.
השיר נקרא על שם מונח הרגאיי "rude boy", והוא מדבר על אדם שרוצה להתחתן עם בחירת ליבו אך מבקש את האישור מאביה שמסרב בתוקף ולכן זוכה לכינוי "גס רוח" .
השיר מבוסס על סיפור אמיתי שקרה לסולן מג'יק!, נסרי, שהיה בקשר לא בריא עם בת זוגו הקודמת, ולאחר ששניהם הסתכסכו ביניהם, הלהקה החליטה לקרוא לשיר בשם זה.
הביקורות על Rude היו מעורבות.
4Music החמיא לשיר באומרו: "האזן פעם אחת ותתמכר".
ביקורת ב-Psychology Today התייחסה לקשר בין מילות השיר לעמדות חברתיות ביחס ליחסים בין-גזעיים, ואילו המגזין טיים כינה את Rude כשיר הגרוע ביותר של שנת 2014, ומתח ביקורת על "צליל הרגאיי-פיוז'ן המחוטא" שלו ועל התוכן המילולי.
ב-Renowned for Sound זכה השיר לדירוג של 4 מתוך 5 כוכבים, וכונה כ-"כיף וקליל".
בווידאו קליפ הנלווה לשיר מופיעה הלהקה, כאשר היא מבצעת את השיר במוסך.
בסצנות אחרות מופיע נסרי במערכת יחסים עם אישה, אותה מגלמת הדוגמנית אילה פרקר.
לאחר מכן מבקש נסרי מאביה השמרני, אותו מגלם השחקן בריאן קנודסון, את ידה בנישואין, אך האב מסרב ולא מסביר מדוע.
האם, אותה מגלמת השחקנית מרי קיי מקרטני, פחות קשוחה מהאב.
בסופו של דבר, נסרי מציע לה בסתר, יחד עם שאר חברי הלהקה, לנסות לשכנע את האב, אך הוא עדיין מסרב.
נסרי מתחתן איתה בכל מקרה, והיא נוטשת את בית אביה המגן יתר על המידה אחת ולתמיד.
הסרטון פורסם בחשבון היוטיוב של הלהקה ב-5 בדצמבר 2013. נכון לספטמבר 2020, הסרטון בעל מעל ל-1.8 מיליארד צפיות ביוטיוב, והוא אחד מ-70 הסרטונים הנצפים ביותר באתר.
מדינה תאריך פורמט חברת תקליטיםרחבי העולם 11 באוקטובר 2013 הורדה דיגיטלית סוני מיוזיק אנטרטיינמנטארצות הברית 24 בפברואר 2014 Adult album alternativeלטיום, RCA, סוני 17 במרץ 2014 Adult contemporary music רדיו להיטים עכשוויים RCAגרמניה 28 בפברואר 2014 סינגל CD לטיום, סוניבריטניה 20 ביולי 2014 הורדה דיגיטלית
"Rumour Mill" הוא סינגל שהוקלט על ידי הלהקה הבריטית רודימנטאל בהשתתפות הזמרת-יוצרת הבריטית אן-מארי והזמר האנגלי ויל הארט.
השיר יצא לאור ב-28 באוגוסט 2015, על ידי חברות התקליטים אסיילום ואטלנטיק רקורדס.
מדינה תאריך יציאה פורמט חברת תקליטיםמקורעולם28 באוגוסט 2015הזרמת מוזיקה • הורדה דיגיטליתאסיילום • אטלנטיק רקורדס
"Run" (בעברית: "לָרוּץ") הוא שיר שהוקלט על ידי להקת הרוק האלטרנטיבי סנואו פטרול, מתוך אלבום האולפן השלישי שלה, Final Straw (2003).
השיר יצא לאור ב-26 בינואר 2004, על ידי חברות התקליטים פיקשן רקורדס ופולידור רקורדס, כסינגל השני מתוך האלבום.
הוא הופץ כסינגל בממלכה המאוחדת ב-26 בפברואר 2004. את השיר התחיל לכתוב גארי לייטבודי בשנת 2000 לאחר שחווה בנדר אלכוהולי .
"Run" תואר כבלדת רוק ובריטפופ וספג ביקורות חיוביות מטעם מבקרי המוזיקה, שהשוו אותו ל-"Yellow" של קולדפליי.
על מנת לקדם את השיר, הופץ וידאו קליפ רשמי שביים פול גורוואס; בו חברי הלהקה משתמשים בנורות מצוקה ורוכבים על אופנועים בלילה.
כמו כן צולם קליפ שלא פורסם, בבימויו של מארק פלינגטון.
השיר הגיע לחמישייה הפותחת במצעד הסינגלים הבריטי בשנת 2004, ומאז נכלל מספר פעמים במצעד.
בנוסף, נכלל ברשימת סוף השנה של חברת המצעדים הרשמית.
"Run" הוקלט על ידי מספר אמנים, כולל ליאונה לואיס, שהוציאה אותו כסינגל בנובמבר 2008. גרסתה ספגה ביקורות חיוביות מטעם מבקרי המוזיקה וזכתה להצלחה מסחרית, כאשר הגיע לראש המצעדים של אוסטריה, אירלנד, פורטוגל והממלכה המאוחדת.
ביום שבו השיר יצא לאור, הוא זכה להצלחה עצומה בממלכה המאוחדת, והורד בכמות שיא אי פעם במכירות הדיגיטליות.
למעשה, לואיס שברה את שיאי המכירות של עצמה, כש-"Run" עבר את "A Moment like This".
בעקבות המכירות הרבות, השיר נכנס הישר למקום הראשון במצעד הבריטי.
סולנה של סנואו פטרול, גארי לייטבודי, החל לכתוב את "Run" בשנת 2000. בריאיון למייקל אודל, ממגזין Q, הסביר לייטבודי שהשיר לא נכתב על "להיות ילד", כפי שהוא נטה לומר.
הוא הצהיר: "חוויתי בנדר עצום ולילה אחד שתיתי בבר בית הספר לאמנות באוניברסיטת גלאזגו.
ג'וני קווין מצא אותי בחדר המדרגות עם דם שיצא לי מהראש [...] חוויתי פגיעה קשה בראש, עיניי היו עצומות ואיבדתי כמה שיניים [...] כתבתי את "Run" זמן קצר לאחר מכן, בשילוב הגיטרה הקטנה שלי".
מלבד לייטבודי, הוא נכתב על ידי קווין, ניית'ן קונולי, מארק מק'קלנד ואיאן ארצ'ר והופק על ידי ג'קנייף לי וחברי להקת סנואו פטרול.
"Run" תואר כבלדת רוק ובריטפופ, שנכתבה בסולם מז'ורי, עם קצב של 72 פעימות בדקה.
הוא כתוב בצורת השירה המקובלת של בית–פזמון, והאקורד שלו מתקדם במהלך ההרמוני Am–Fmaj7/A–Gsus4, וחוזר על עצמו פעם אחת, ומאוחר יותר משתנה ל-Am–F6/C–Gsus4, החוזר גם הוא פעם אחת.
הטווח הקולי של לייטבודי נע בין A3 ל-F5, והשיר כולל שימוש כלי נגינה כדוגמת גיטרה בס, צ'לו, תופים, גיטרות, ויולה וכינורות.
אדריאן דיי ממגזין Spin כתבה ש-"Run" כולל "ריף גיטרה", ואילו ג'ו בוסו תיאר את השיר כ"קודר ובעל מצב רוח".
מבקר מטעם Contactmusic.com סקר את "Run"; הוא טען כי במבוא שלו נשמעת "גיטרה רועדת", תוך שצוין ששירתו של לייטבודי "קלה".
הסופר האירי פיטר מרפי כינה אותו כ"הכלאה מוזרה", והסביר שזה "המנון קל שמהול באבל פרטי".
קווין פורסט מורו תיאר את "Run" כשיר עם "מילים תובעניות, לחן קפדני וכלי מיתרים הסוחפים את מיתרי הלב של נערות מתבגרות בכל מקום".
קלייר סימפסון תיארה אותו כ"בלדת גיטרה מלאת חרדה".
"Run" ספק שבחים ביקורתיים מטעם מבקרי המוזיקה.
קלייר סימפסון ציינת אותו לשבח, אדריאן דיי כינתה את השיר "מבריק", וג'קי מקארתי, מבילבורד, תיאר אותו כ"בלתי נשכח וזאת, בעקבות המנגינה הקולחת שלו ושירתו של לייטבודי".
המוזיקאי האירי, שיין אוניל, טען שהוא בכה כששמע אותו לראשונה.
אנדרו בוג'ון כלל אותו בפלייליסט של "שירים שאתם צריכים להכיר" של Spin, וכתב שהוא "בלדת הרוק והבריטפופ המופלאה ביותר ששמע".
מיקאל ווד מאותו המגזין השווה את "Run" לשיר "Yellow" של הלהקה הבריטית קולדפליי.
דאגלס וולק מרולינג סטון ערך השוואה בין שני השירים גם כן.
Club טען שמדובר ב"גרסה גרנדיוזית של שירה של קולדפליי".
ג'ון מרפי השווה את המנגינה של "Clocks" של קולדפליי גם כן, לזו של "Run" וטען שהיא "רועשת" במקצת.
בנובמבר 2011 פורסמה כתבה אודות סנואו פטרול בעיתון הארץ בו אוזכר השיר.
מארק ורה ממגזין אנטרטיינמנט ויקלי תיאר את המילים של "Run" כ"כאלה המביעים תחושה של מצוקה רומנטית", והוסיף שצלילי הגיטרה בו מזכירים את קולדפליי.
דאוסנר מפיצ'פורק השווה גם הוא את "Run" לשיריה של קולדפליי וכתב שהוא "מתפתח וקיים אך ורק בגלל הפזמון המרומם שלו".
הוא המשיך ואמר שמדובר ב"המנון לא אפולוגטי, במסגרתו יצר ג'קנייף לי צלילי גיטרה שיכלו להופיע בסרט קומדיה רומנטית לבני נוער".
קווין פורסט מורו תיאר את מילות השיר כ"רציניות" ו"בלתי מרוסנות".
במגזין Uncut הכתירו את השיר ל"גולת כותרת", דבון פאוארס מ-PopMatters טען שמדובר בשיר "קל" ו"שופע", ופול נולאן ראה בו "הפיוט המודרני המושלם ליחסים שבורים".
ליסה אוליבר מ-Stylus Magazine אמרה כי ל-"Run" יש "רוך גולמי", והוסיפה שהמאזינים לא צריכים "להקשיב לו בפומבי – אלא אם כן בכי בגלוי מול עמיתים או נוסעים אינו מהווה דאגה".
כריסטיאן קארי מ-Junkmedia.org כינה אותו, יחד עם שיר נוסף מ-Final Straw ("Grazed Knees"), כ"פנינת פופ סימפונית", והרצועה "הזכורה ביותר" מהאלבום.
סטיבן גוזדצקי מ-Neumu.net כינה אותו כ"מרכז האלבום" וטען שהלחן שלו "מרתק".
בהמשך, ציין שהוא "השיר שקולדפליי חולמת לעשות".
גוזדצקי הוסיף ואמר: "[זאת] בלדה מרגשת".
נטשה פרי ראתה בו שיר "שמעביר צמרמורת בעמוד השדרה עם בתים רודפים ופזמון מרומם".
מבקר מ-Sputnikmusic השווה את "Run" ל-"Chasing Cars"; שיר של הלהקה משנת 2006.
סטיב האנדס מ-OHM אמר כי "Run" הוא מעין "המנון רעוע העוסק בחיים" והוסיף שהוא יתאים לתחנות רדיו כמו וירג'ין רדיו ו-XFM.
ב-Contactmusic.com כונה השיר כ"מנצנץ", ודום גורליי מ-Drowned in Sound העניק לו דירוג של 8/10. בווירג'ין מיוזיק דירגו את השיר במקום השמיני ברשימת "Top pub sing-along anthems".
הוא דורג במקם ה-874 ברשימת "1000 שירי הרוק הטובים בכל הזמנים", שפורסמה על ידי תחנת הרדיו הניו זילנדית דה רוק FM.
אמה טיילור ולורליי שארקי, (Em & Lo), דירגו את "Run" במקום ה-69 ברשימת "100 שירי הפרידה המובילים בכל הזמנים", שנכללה בספרן, The Ultimate Guide to Dumping and Getting Dumped.
לאחר יציאתו כסינגל, "Run" נכנס למצעד הסינגלים האירי והופיע לראשונה במקום ה-25 ב-29 בינואר 2004. השיר נשאר ב-50 העליונים במשך חמישה שבועות, והיה במקום ה-41 בשבוע האחרון שלו במצעד.
בממלכה המאוחדת הופיע לראשונה במקום החמישי במצעד הסינגלים הבריטי, ב-7 בפברואר 2004. בשבוע שלאחר מכן, ירד למקום השמיני, ונשאר ב-40 העליונים במשך ארבעה שבועות.
בארצות הברית, נכנס ל-30 העליונים במצעד רצועות הרוק המודרניות, שבהמשך שונה שמו למצעד השירים האלטרנטיביים.
ב-30 באוקטובר עלה למקום ה-15; מיקום השיא שלו במצעד.
השיר יצא מהמצעד ב-25 בדצמבר, לאחר 19 שבועות.
בהולנד, "Run" הופיע לראשונה ב-7 באוגוסט 2004 במקום ה-88 במצעד 100 הסינגלים ההולנדיים.
כעבור שבועיים, הגיע למיקום השיא שלו (71), שם נשאר במשך שבוע אחד.
השיר יצא מהמצעד ב-11 בספטמבר באותה השנה.
בשנת 2005 נכנס מחדש למצעד פעמיים; ב-19 בפברואר למקום ה-95, וב-5 במרץ למקום ה-97. בשיאו, הגיע למקום ה-19 במצעד 40 הסינגלים ההולנדיים.
בשנת 2007, "Run" נכנס מחדש למצעד הסינגלים הבריטי (מקום 147).
בשנת 2008, הזמרת-יוצרת הבריטית ליאונה לואיס הקליטה וביצעה את השיר במספר תוכניות רדיו וטלוויזיה.
לאחר שביצעה אותו ב-The X Factor, הגרסה של סנואו פטרול נכנסה שוב למצעד הסינגלים הבריטי (מקום 28).
בשנה שלאחר מכן, באוקטובר, השיר הופיע לראשונה במצעד הסינגלים הגרמני במקום 92, בעוד שבנובמבר נכנס שוב למצעד הסינגלים הבריטי (מקום 63).
בשנת 2010, לאחר שסנואו פטרול הוציאה מחדש את "Run", הגרסה הופיעה מחדש ב-40 העליונים במצעד ההולנדי במשך שלושה שבועות.
במצעד 100 הסינגלים ההולנדים הופיעה במקום ה-75, ובמקום ה-133 במצעד הסינגלים הבריטי.
בבלגיה, הגיע "Run" למקום השמיני במצעד הסינגלים של פלנדריה, ואילו בוולוניה הגיע בשיאו למקום השישי במצעד הסינגלים האזורי.
הווידאו קליפ של "Run" צולם בספטמבר 2003, באזור מרוחק במחוז קנט.
הוא בוים על ידי פול גור, הופק על ידי סוזי מורטון באמצעות חברת פלין פרודקשנס, צולם על ידי בן סמית'ארד, נערך על ידי טוני קירנס והוקרן בבכורה באוקטובר 2003. במהלך הצילומים אנשים מהאזור הזעיקו את המשטרה מכיוון שהבחינו בנורות המצוקה בהן השתמשה סנואו פטרול.
הקליפ מתחיל עם גארי לייטבודי, שלובש מעיל כהה, סוודר פולו בצבע אפור ומכנסיים.
בהמשך, הוא רוכב על אופנוע בשדה פתוח בשעות הדמדומים.
עם רדת החשכה הוא נוטש את האופנוע ונכנס לחורשה.
הוא עובר דרכה, עד שהוא יורד מגבעה קטנה ושוהה בנחל שנמצא בקרבת מקום.
כשהפזמון מתחיל, לייטבודי מדליק נורת מצוקה ומזיז אותה במעגלים כשהוא מבצע את השיר.
כאשר הפזמון מסתיים, לייטבודי זורק את נורת המצוקה שלו למים אך זו, ממשיכה לבעור.
מאוחר יותר הוא עולה על גבעה נוספת, עליה שני חברים נוספים מהלהקה מדליקים נורות מצוקה גם כן.
חברי הלהקה מעבירים את הנורות אחד לשני והשיר ממשיך להתנגן.
ניית'ן קונולי, שלובש קפוצ'ון אפור, נראה כשהוא רוכב על אופנוע.
עם סיום הקליפ, הוא עוזב את האופנוע שעולה באש ובהמשך אף מתפוצץ.
נכון ליוני 2021, מונה הצפיות של הקליפ עומד על למעלה מ-45 מיליון צפיות.
"Run" הופיע בתוכניות טלוויזיה וסרטים שונים כולל "מגרש ביתי", "החיים כפי שאנו מכירים אותם", "פשע מן העבר", "הצילו אותי", "דוקטור הו חסוי", "יריחו", Mad Dogs, ו"בייטס מוטל".
קתרין מקפי ביצעה את השיר במהלך הפרק "Publicity" בסדרת הטלוויזיה האמריקאית "סמאש", שנוצרה על ידי תרזה ריבק ופותחה על ידי רוברט גרינבלאט.
השיר נכלל בפסקול הסרט The Chumscrubber.
בנוסף לכך, נכלל השיר באלבום האוסף The Ultimate Driving Experience הקשור ל"טופ גיר".
השיר הושמע בטריילר לסרט הדרמה אקשן-הרפתקאות משנת 2006, The Guardian.
בשנת 2019 נכלל ובוצע השיר במסגרת תוכנית הטלוויזיה "The Voice גרמניה".
הזמרת קלאודיה עמנואלה ביצעה אותו בהופעה חיה שהפכה לוויראלית ביוטיוב.
קנוט מריוס דגופוויק ביצע את השיר בתוכנית הטלוויזיה "The Voice נורווגיה", תוך שבשנת 2020 בוצע על ידי ליסה-מארי בתוכנית הטלוויזיה "The Voice Kids גרמניה".
"Run" הוקלט באולפני בריטניה רו, הממוקמים בלונדון, אנגליה ובאולפני דה דייבינג בל לאונג', בגלאזגו, סקוטלנד.
להלן הקרדיטים שנדלו מהערות הסינגל של השיר.
מקוםתאריםמכירותהממלכה המאוחדת (BPI)פלטינה600,000 מכירות + הזרמת מדיה בלבד
הזמרת-יוצרת הבריטית ליאונה לואיס הקליטה את "Run" במהלך הלייב לאונג' של BBC רדיו 1 ב-31 באוקטובר 2007. בהמשך, הוציאה את השיר כסינגל מתוך בנובמבר 2008. באותה התקופה, "Run" הורד בכמות שיא אי פעם במכירות הדיגיטליות בממלכה המאוחדת, ונמכר בכ-69,244 עותקים בתוך יומיים בלבד.
עם יציאתו כסינגל ביצעה לואיס את "Run" בכמה תוכניות טלוויזיה, בהן: , Top of the Pops ובהופעת ה-80 של Royal Variety Performance.
היא ביצעה את השיר גם בגרסה האמריקאית והגרמנית של The X Factor, תוך שבוצע בסיבובי ההופעות "The Labyrinth" (2010), "Glassheart Tour" (2013) ו-"I Am Tour" (2016).
לואיס ביצעה לראשונה את "Run" בלייב לאונג' בתוכנית The Jo Whiley Show, שם אמנים מבצעים שני שירים: שיר אחד משלהם ושיר של אמן אחר, בפורמט אקוסטי.
ההופעה הוקלטה באולפני מדיה וייל של ה-BBC, ובה נכחה להקה בת 14 נגנים, בנוסף ללואיס.
מנחת התוכנית, ג'ו וילי, אמרה ש"אנשים אכן בכו".
היא התייחסה אליה כאל "גרסת הכיסוי המפורסמת ביותר" (מתוך המופע שלה), וקבעה שהיא "מבוקשת תמיד ופיתחה חיים משל עצמה".
יום לאחר שהגרסה בוצעה בלייב לאונג', הופנו למעלה מ-8,000 בקשות בשתי דקות להשמיע אותה במהלך תחילת התוכנית The Chris Moyles Show.
כתוצאה מכך, נוספה לרשימת ההשמעה של רדיו 1. בשל פופולריותו, הקליטה לואיס גרסת אולפן לשיר בספטמבר 2008 והוציאה אותו מחדש כחלק מאלבום הבכורה שלה, Spirit.
הוא היה זמין לרכישה דיגיטלית באירלנד ב-17 בנובמבר 2008 וב-30 בנובמבר 2008 בממלכה המאוחדת.
"Run" היה צפוי לצאת כסינגל בעקבות הופעתה של לואיס ב-The X Factor הבריטי, אך הסינגל לא הופיע באף חנות מוזיקה מקוונת.
האמינו כי חברת התקליטים של לואיס, סוני, רוצה לנתב את המכירות של השיר לעבר ההוצאה המחודשת של Spirit, דבר שבהמשך הוביל לכך שהאלבום חזר למקום הראשון במצעדי האלבומים.
דובר מטעמה של לואיס הודיע כי השיר "מעולם לא תוכנן לצאת כסינגל", אך עקב "דרישה ציבורית מוחצת", החליטו ההנהלה, לואיס וחברת התקליטים להפיץ אותו בממלכה המאוחדת ב-30 בנובמבר 2008, כסינגל החמישי מתוך, Spirit.
בארצות הברית, גרסת הרדיו של "Run" הייתה זמינה להורדה דיגיטלית ב-16 בדצמבר 2008.
גרסתה של לואיס ספגה שבחים מטעם מבקרי המוזיקה, אם כי הגיטריסט של סנואו פטרול, ניית'ן קונולי, הודה בנובמבר 2008 שטרם שמע אותה: "אין לי שום דבר נגדה, אבל אני לא יודע אם אוהב את זה.
בחודש שלאחר מכן הגדיר סולן הלהקה, גארי לייטבודי, את גרסתה של לואיס כ"פנומנלית".
הוא אמר לעיתון הסקוטי The Daily Record:
מ-Music Radar נמסר כי "שתי הגרסאות לא יכולות להיות שונות יותר.
העיבוד של סנואו פטרול אפל ומצוברח, ואילו זה של ליאונה לואיס מאופיין בפופ באופן כללי".
כמו כן, צוטט שם משפטו של לייטבודי: "זה מה שאתה רוצה ששיר יעשה [...] שיוביל לפרשנויות ולמשמעויות שונות.
שירים אינם מונוליתיים, לפחות הטובים אינם.
מה שעשתה ליאונה לואיס נגע ללבבות".
ב-Newsround שיבחו מאוד את גרסת הכיסוי של לואיס וקבעו כי "פזמון הגוספל הכולל גם תזמורת בהחלט ממחישים את עוצמת קולה של לואיס – ומזכירים למאזינים מדוע השיר גרם לאנשים לבכות כשהיא ביצעה אותו לראשונה בלייב לאונג' של רדיו 1 בשנה שעברה".
"Run" קיבל שלושה כוכבים מתוך חמישה ב-Digital Spy, שם נאמר שלואיס "משרטטת כל טיפת רגש אחרונה מתוך מילותיו של גארי לייטבודי, ומנתבת את מריה הפנימית שלה".
ב-The Sentinel תיארו את השיר כ"טוב בהרבה מהשיר המקורי של סנואו פטרול", ונאמר שם שהוא "עוצמתי, כואב וזאת, בנוסף לכך שהמקהלה בו מובילה אותו לשלב (רגשי) אחר".
מגיש הרדיו ג'יימס דניאלס הסכים ואמר "ליאונה פשוט לוקחת את זה לרמה חדשה לגמרי, וזה ביטוי שאני שונא להשתמש בו – אבל זה נכון".
ב-NME החמיאו והצהירו: "מה שאנחנו באמת אומרים, שזה לפחות הרבה יותר טוב מהגרסה של סוזן בויל ל-"Enjoy the Silence" (2011)".
הגרסה של לואיס ל-"Run" הוצגה בפרקים של "איסטאנדרס", "רופאים", הפרק ה-14 בעונה הראשונה של "יומני הערפד" וגם בסצנת הסיום של "האותיות" (2014).
השיר הגיע למקום הראשון במצעד הסינגלים האירי בשבוע הראשון לצאתו, על סמך מכירות דיגיטליות בלבד.
"Run" נשאר במקום הראשון במשך ארבעה שבועות בסך הכול.
ב-7 בדצמבר 2008 נכנס למצעד הסינגלים הבריטי ודורג במקום הראשון, על סך מכירות דיגיטליות בלבד והיה לשירה השלישי של לואיס שעושה זאת.
הוא הורד בכמות שיא אי פעם במכירות הדיגיטליות עם למעלה מ-69,244 הורדות בתוך יומיים בלבד, שיא שהחזיק בו עד דצמבר 2009. בסוף השבוע הראשון לצאתו מכירותיו הדיגיטליות הגיעו ל-131,593 הורדות; כ-8,000 הורדות מתחת לשבוע המכירות של שירה, "A Moment Like This".
השיר שהה שבוע נוסף בראש מצעד הסינגלים הבריטי של הממלכה המאוחדת, לפני שאלכסנדרה ברק ושירה "Hallelujah" זכו ב-The X Factor והורידו את "Run" מהמקום הראשון.
החל מינואר 2021 נמכר בלמעלה מ-1.2 מיליון עותקים בממלכה המאוחדת.
"Run" הפך לשירה החמישי של לואיס שנכנס לחמישייה הפותחת במצעד הסינגלים הבריטי; את הרצף החלו "A Moment Like This" (2006) ו-"Bleeding Love" (2007) שכבשו את פסגת המצעד.
נכון לדצמבר 2013, לואיס מחזיקה בשיא של אמנית הסולו הבריטית עם מרבית השירים שדורגו בחמישייה הפותחת במצעד; 8 בסך הכול.
"Run" קיבל את תואר הפלטינה הכפולה על ידי איגוד תעשיית ההקלטות הבריטי (BPI), על מכירות של למעלה מ-1.2 מיליון עותקים במדינה.
לפי חברת המצעדים הרשמית, נמכר השיר בלמעלה מ-832,000 עותקים במדינה החל מינואר 2014.
השיר הגיע למקום הראשון באוסטריה, פורטוגל, אירלנד, והממלכה המאוחדת.
כמו כן, דורג במקום ה-45 במצעד סוף השנה של חברת המצעדים הרשמית.
ב-8 באוקטובר 2010 "Run" נכנס שוב למצעד הסינגלים הגרמני, לאחר שבוצע על ידי מתמודד בן 14 ב-Das Supertalent.
הוא דורג במקום התשיעי ועקף את מיקום השיא הקודם שלו במצעד.
לאחר ארבעה שבועות נוספים, הגיע השיר למקום גבוה עוד יותר כאשר עלה מהמקום ה-27 למקום השלישי.
במרץ 2011 צבר השיר את השבוע ה-52 שלו במקום ה-59 במצעד הסינגלים הגרמני, מה שהפך אותו לשירה הראשון של לואיס שנמצא במצעד זה שנה אחת או יותר, ולשיר ה-41 באופן כללי שעשה זאת.
הוא שהה במשך 94 שבועות לא רצופים במצעד הסינגלים הגרמני בסך הכול.
באירופה הוט 100 הגיע בשיאו למקום השישי, למקום הראשון במצעד הרצועות הדיגיטליות של היבשת, ולמקום הראשון במצעד השירים המסחריים של היבשת.
הווידאו קליפ של "Run" צולם באפריקה הדרומית ובוים על ידי ג'ייק נאוה.
לואיס עצמה תיארה את תפאורת הקליפ כ"יער מכושף ורדוף רוחות.
הוא נועד להדגיש אלמנטים שונים הכלולים בשיר עצמו".
בתחילת הקליפ, מתהלכת לואיס בשביל מאובק בחשכה ומאבדת את דרכה.
היא נכנסת ליער חשוך וחשה שמישהו עוקב אחריה, מה שמוביל אותה לנסות ולמצוא דרך מילוט משם.
בפזמון האחרון של השיר, היער מואר באורות רבים וזאת, על מנת להדגיש את מילות השיר.
נכון ליוני 2021, מונה הצפיות של הקליפ עומד על למעלה מ-120 מיליון צפיות.
לואיס ביצעה את גרסת האולפן שלה לשיר בפעם הראשונה בשידור חי בעונה החמישית של ב-15 בנובמבר 2008. לואיס ביצע את "Run" במהלך Top of the Pops ב-10 בדצמבר 2008, ושוב למחרת בהופעת ה-80 של Royal Variety Performance ב-11 בדצמבר 2008, שהתקיימה בפלדיום בלונדון.
ב-12 בנובמבר 2009, לואיס הייתה לאורחת מיוחדת באירוע של גארי בארלו טייק ד'את, Children in Need Rocks the Royal Albert Hall, שהתקיים כחלק מ-Children in Need 2009 .
הזמרת ביצעה את "Run" ו-"Happy", הסינגל המוביל מאלבום האולפן השני שלה, Echo (2009).
היא הייתה לאמנית אורחת מיוחדת בחצי גמר העונה השמינית של תחרות הזמר הגרמנית Popstars: Du & Ich שהתקיים בדצמבר 2009, שם שרה את השיר.
לואיס ביצע את "Run" בפסטיבל רוק בריו שהתקיים בליסבון ב-22 במאי 2010. במהלך סיבוב ההופעות הראשון שלה, "The Labyrinth", ביצעה לואיס את "Run" לאחר שביצעה את "" של יורית'מיקס.
ב-18 באוקטובר 2011 ביצעה לואיס את השיר בהופעה החיה הראשונה של העונה השנייה של .
ההופעה, שלוותה בלהקה ומקהלה נשית, תוארה כ"מקסימה" על ידי רובי דוו מ-Idolator.
כחלק מהקידום למיני-אלבום הראשון שלה, Hurt: The EP (2011), ביצעה לואיס את "Run" בגמר העונה הראשונה של ב-22 בדצמבר 2011, ואילו מונטאז' רגעי השיא של העונה הוקרן מאחוריה.
השופטת ניקול שרזינגר הצהירה "ליאונה בירכה אותנו בקולה היפה".
לואיס ביצעה את "Run" כשיר האחרון שלה מתוך רשימה השירים שביצעה ב-Radio 1's Hackney Weekend ב-24 במאי 2012, כשמקהלה מבצעת קולות רקע לצידה.
היא פתחה את ההופעה עם גרסת כיסוי ל-"Coming Home" של דידי – דירטי מאני.
בהמשך, ביצעה את "Better in Time" ו-"Come Alive"; שיר חדש אותו מתוך אלבום האולפן השלישי שלה, Glassheart (2012) ואת "Bleeding Love" ו-"Collide".
ב-19 באוקטובר 2012 ביצעה לואיס את השיר במהלך אירוע ההתרמה הטלוויזיוני, Stand Up to Cancer , שהתקיים בממלכה המאוחדת.
בדומה להופעתה ב-Hackney Weekend, לואיס הופיעה על הבמה עם מקהלה שהורכבה מאנשים שחולים או החלימו מסרטן.
"Run" בוצע כשיר ה-17 והאחרון במהלך סיבוב ההופעות השני שלה, "Glassheart Tour".
מקוםתאריםמכירות אוסטריה (IFPI Austria) זהב 15,000 הממלכה המאוחדת (BPI) פלטינה 2× 1,200,000 מכירות + הזרמת מדיה בלבד
מדינה תאריך יציאה פורמט חברת תקליטיםמקור אירלנד 14 בנובמבר 2008 הורדה דיגיטלית סייקו הממלכה המאוחדת 30 בנובמבר 2008 גרמניה 12 בדצמבר 2008 הורדה דיגיטלית • תקליטור סוני ארצות הברית 16 בדצמבר 2008 הורדה דיגיטלית ג'יי קנדה
ב-22 בנובמבר 2008, גוף בשם "אמריטז קריוקי" הקליט את גרסתה של ליאונה לואיס.
הגרסה המחודשת דורגה במקום ה-54 במצעד הסינגלים הבריטי.
הדבר הוביל לכך שדוברה של לואיס הצהיר כי גרסתה תופץ באופן רשמי לחנויות המוזיקה ב-30 בנובמבר.
בעקבות כך, גרסתו של אותו הגוף עלתה למקום ה-52, שהיה גם למיקום השיא שלה.
השיר הוקלט על ידי הזמרת ג'נילין מרקדו בשנת 2010 ונכלל באלבומה, .
השיר הוקלט על ידי פרויקט הטריפ הופ טר לוקס בשנת 2006 ונכלל באלבומו, A Strange Gathering.
השיר הוקלט על ידי להקת הפופ הקלאסית ט'רי גרייסז, בשם המחודש "Si Accendera", כחלק מאלבום הבכורה שלה משנת 2008.
השיר הוקלט על ידי הזמרת שרה לומברדי בשנת 2011 ונכלל באלבומה, Heartbeat.
השיר הוקלט על ידי הזמרת קתרין מקפי בפרק ה-12 בסדרת הטלוויזיה "סמאש", ובהמשך הופץ כרצועת בונוס במהדורת הטארגט האקסקלוסיבית של פסקול הסדרה.